
NO TA BAY BIN IMPUESTO ADICIONAL RIBA 
PUEBLO DI ARUBA PA CUBRI GASTONAN DI E 
PROYECTO DI RWZI 


Turistanan lo paga $20 riba e ED-Card 


Prome Minister Evelyn Wever-Croes durante 
Conferencia di Prensa di Gobierno di Aruba 
dialuna mainta 3 di juni, a splica mas tocante 
e privatisacion di RWZI y e gastonan envolvi. p% 
Gobierno a dicidi cu pa e fondonan pa por cubri jp | 
gastonan di e trabounan, no ta bay bin impuesto 
adicional riba pueblo di Aruba, pero turistanan lo 
paga esaki. Esaki lo ta un cobransa di $20 cu lo 
tin di paga ora yena e ED-card prome cu drenta 
Aruba. 


Prome Minister a splica cu na e momento aki 
Boneiro tin un impuesto similar di $75 contrario na 
esun di Aruba cu lo ta $20. Tin varios excepcion + 
pa pago di e impuesto esaki por ehempel 
muchanan bou di 8 aña, localnan y ‘repeat visitors’ cu drenta 
Aruba bek den un periodo di un aña. Tambe e mandatario a 
menciona cu durante e tratamento di e ley den Parlamento, 
partidonan RAIZ y MEP a entrega un amienda di excepcion pa 
yiunan di tera cu ta studia den exterior. 


E ley di e privatisacion di RWZI lo drenta na vigor dia 1 di 
Juli 2024 y cu esaki alfin Aruba lo bay mira e solucion pa e 
problemanan actual di RWZI. 


E inversionnan cu Utlities tin prepara a traves di e compania 
nobo cu nan a incorpora, Aruba Waste Water Solution (AWSS), 
lo cuminsa trece alivionan caba riba termino corto, cu ta alivio 
di holo y e alivio di procesamento di e awa. E procesamento di 
e awa lo bay mas segun proceduranan adecua y e calidad di 
e awa lo ta miho y asina lo por uza un miho calidad di awa pa 
entre otro agricultura y pa e wetlands di Aruba, unda tin hopi 
naturalesa y asina e flora y fauna di Aruba lo probecha miho 
di esaki. Tur esakinan lo bin mientras cu ta trahando e planta 
nobo cu lo tin un capacidad di mas di 4 biaha mas cu e actual 


Prome Minister ta indica cu e ta lamenta cu durante e reunion 
di Parlamento pa pasa e ley pa privatisa RWZI, oposicion 
sin argumentonan valido, no a sostene e proyecto aki. Un 
argumento tawata dicon tin pura pa pasa e ley y esey ta 
mustra cu e oposicion ta totalmente desconecta cu realidad di 
e pueblo di Aruba, pasobra no tin un ciudadano riba e isla cu 
no ta preocupa cu e situacion actual di RWZI. 


“Lamentablemente net esnan cu a causa e problema no kier 
pa solucion'e. E echo principal y mas importante ta cu henter 
Aruba ta contento. Nos a priminti y nos a cumpli. Nos a pone 
orden den e caos financiero di e Gobierno anterior y tambe 
despues den esun cu a wordo ocasiona pa e pandemia. Nos 
economia ta creciendo, nos turismo ta bayendo miho cu nunca, 
desempleo ta bahando, inflacion ta bahando, y awor aki nos 
a cumpli cu RWZI y esey ta algo cu tin mi contento y nos lo 
percura tambe pa e privatisacion bay manera mester bay y 
lo percura cu nunca mas lo tin problema cu RWZI”, Prome 
Minister a remarca. MN 

Prome Minister Evelyn Wever-Croes: 
Despues di a explora y a exclui tur otro opcion 


A YEGA NA E CONCLUSION CU MESTER 
PRIVATISA E PLANTA DI RWZI 


Gobierno di Aruba mes no tin e posibilidad pa un compromiso 
structural di tempo largo 


5 A 
Manera ta conoci siman pasa diahuebs 30 di mei, durante 
un reunion publico di Parlamento di Aruba a aproba e Ley di 
Privatisacion di RWZI (Rioolwaterzuiveringsinstallatie). 
Prome Minister Evelyn Wever-Croes a yama un Conferencia di 
Prensa Dialuna 2 di juni pa duna un splicacion mas amplio riba 
esaki y tambe riba otro temanan. 


Despues di e crisis di Covid, e problema di RWZI ta e crisis mas 
grandi cu ta afectando Aruba. Un problema cu tawata a punto 
di explota pero Gobierno a haci inversionnan mientrastanto 
pa evita esey. Hopi prome cu Gabinete Wever-Croes, a purba 
yega na un solucion pa RWZI pero no a logra y awor por bisa 
cu alfin tin un solucion. 


Prome Minister ta duna un splicacion con e proceso a cana pa 
yega na e solucion. E ta menciona cu tempo Gabinete Wever 
Croes ll a sinta, Minister Ursell Arends como Minister encarga 
cu Naturalesa pues tambe encarga cu desperdicio, a tuma e 
rol importante over pa busca un solucion pa RWZI. A busca un 
solucion na diferente manera entre otro hasta a yega di ubica 
fondonan di su presupuesto pa haci un inversion di 16 miyon, 
cu no tawata suficiente pero si necesario pa “patch y pleister 
aki aya”, pero ni esey a logra e tempo ey pasobra CAft a pone 
presion pa baha e deficit na aña 2022. Ora cu ya a explora 
y a exclui tur otro opcion a yega na e conclusion cu mester 
privatisa e planta, pasobra Gobierno no tin e posibilidad pa un 
compromiso structural di tempo largo. 


Di akinan e siguiente paso tawata pa explora con pa privatisa 


y den man di ken. Na e momento ey a haci un apelacion 
na Minister Glenbert Croes di Labor, Energia y Integracion 
y akinan sin duda apesar di tur riesgo y responsabilidad, el 
a yuda y asina a yega na Utilities cu a acepta e reto grandi 
di tuma over e planta aki di Gobierno pa percura pa drecha, 
amplia y traha un planta nobo y asina percura pa nunca mas 
Aruba lo tin un problema manera tin awendia. 


Akinan a lanta un stuurgroep, consistiendo di representantenan 
di e tres ministerionan: 

Ministerio di Asunto General, Innovacion, Organisacion 
Gubernamental, Infrastructura y Planificacion Teritorial, cu a 
apunta DOW y DWJZ pa e asuntonan huridico. Ministerio di 
Labor, Energia y Integracion cu a apunta Utilities y Ministerio 
di Transporte, Integridad, Naturalesa y Asunto di Adulto Mayor 
cu a apunta como lider di e stuurgroep señor Jossy Figaroa 
cu ya ta cu pensioen pero como un ciudadano preocupa pa 
e estado di RWZI a tuma e reto den beneficio di Aruba. Asina 
siman pasa a presenta e resultado final na Parlamento di 
Aruba. Prome Minister ta indica cu Gobierno a purba di keda 
cu RWZI y drecha esaki pero no a logra. A purba privatis'e 
pero den e caso aki esaki lo mester bay den mannan semi- 
publico, no completamente priva, pa asina por tin poco mas 
control y pa esaki a yega na e opcion actual. 


Gabinete Wever-Croes a priminti y nos a cumpli cu RWZI y 
esey ta algo cu ta haci mi contento y nos lo percura tambe pa 
e privatisacion bay manera mester bay y lo percura cu nunca 
mas lo tin problema cu RWZI”, Prome Minister a remarca. 


Diamars 4 Juni 2024 


Prome Minister Evelyn Wever-Croes: 
Si Aruba acepta e rijkswet nobo y temporal, 


E INTERES RIBA DEBE DI COVID POR BAHA 
DI 6.9% PA 3.4% 


Gobierno di Aruba tin te cu mei 2025 pa traha riba e solucion hibride 

Dialuna mainta, durante conferencia di prensa di Gobierno di 
Aruba, un biaha mas Prome Minister Evelyn Wever-Croes a 
elabora riba e acuerdo cu Hulanda considerando algun inkietud 
y e bruhamento di tera cu tin riba e tema aki. Manera a wordo 
anuncia dos siman pasa, Gobierno di Aruba a yega na un 
acuerdo di principio cu Hulanda cu, bou di cua condicionnan 
Hulanda ta dispuesto pa duna Aruba un fiansa na interes 
abou no solamente riba e debe di Covid sino tambe ria e 
debenan biew cu e gobierno anterior a ocasiona. Esaki ta duna 
oportunidad pa crea espacio pa inverti atrobe. Prome Minister 
a splica mas extenso riba e solucion hibride cu Gobierno a 
yega na dje. 


ACTUAL 


LAFT 


(LAFT ta completamente den man di Aruba) 


LAFT y RAFT: 

Ta importante, pa comprende kico e solucion hibride ta, mester 
compronde kico e situacion actual ta desde aña 2015. Aruba 
aworaki tin un ley di supervision financiero, LAft cu ta den man 
di Aruba y di Parlamento di Aruba. Aruba a presta hopi placa di 
Hulanda y esaki a bin tambe cu hopi condicion. 


Un condicion di Hulanda pa presta Aruba placa cu interes abou 
tawata ta cu LAFT mester stop di existi y pasa tur cos den e ley 
di RAFT cu lo ta den man di Hulanda. 


Negosacion cu Hulanda/oct 2023 


ta completamente 
len mn di Aruba) 


RAFT 


- Den man di Hulanda 


- Gobierno no a acepta 
O/ di interes riba debe 
- 6.9 Lo di Covid pa 20 aña 


INTEREST DI 6.9% RIBA DEBE DI COVID 

Gobierno a negocia cu Hulanda for di aña 2020 te cu 2023 y no 
a sali afo y finalmente na October di 2023, Gobierno di Aruba a 
dicidi cu no ta acepta e condicion aki y a haya un interes halto 
di 6.9% riba e debe Covid pa 20 aña. 


ACUERDO CU HULANDA 
SOLUCION HIBRIDE 


STABILIDAD 
PROSPERIDAD 


ACUERDO HIBRIDE 2024 

Sinembargo, Gobierno di Aruba a sigui negocia despues di 
October 2023 y awo tin un otro acuerdo riba mesa, e Acuerdo 
Hibride 2024. Inicialmente, e condicion di Hulanda tawata ta pa 
tur cos ta den man di e RAFT so. Pero awo el a wordo parti den 
dos. E LAFT ta keda existi den man di Aruba y di Parlamento 
di Aruba. Y banda di e LAFT ta bin un Rijkswet nobo. Esaki ta 
e aspecto hibride. 


Den e Rijkswet temporal aki ta pone cierto confort pa Hulanda, 
Y Parlamento di Aruba ta keda cu e mesun autoridad cu e tin 
awo caba desde cu e LAFT ta na vigor desde aña 2015. E 
difinicionnan ta keda den e Rijkswet nobo mientras e normanan 
mes ta keda den e LAFT manera nan ta awo. 

Continuacion E INTERES RIBA DEBE DI COVID POR BAHA DI 6.9% PA 3.4%.... 


INTERES DI 3.4% SI ARUBA ACEPTA 

Prome Minister a indica cu si Aruba acepta e ley nobo aki, cu ta 
un ley temporal y lo bin un acuerdo di salida- un exit bepaling- 
cu lo ta cla y raspa. Si Aruba acepta y keda cla cu e Rijkswet 
prome cu mei 2025, e interes riba ful e debe ta bira 3.4%. 


ACUERDO HIBRIDE 2024: 


Negosacion cu Hulanda/oct 2023 


RADE 
y y = 
LAFT RIJKSWET NOBO — 
(LAFT den man di Aruba) 
- 3.4% 


Diferencia riba miyon 
| fiansa Covid di 20 aña 300 florin 


- TEMPORAL - exit Bepaling 


DIFERENCIA ENTRE 6.9% Y 3.4% 

E diferencia entre e 6.9% y 3.4% ta na balor di 300 miyon florin 
cu Aruba lo mester paga extra durante di 20 aña of nos tin cu 
paga menos durante 20 aña, depende cua di e versionnan aki 
Aruba scoge p'e. 


SI ARUBA NO ACEPTA: 
Si Aruba no logra yega na un Rijkswet pa e fecha stipula na 
mei 2025 pa keda cla cu esaki, e interes ta bay bek na 6.9% pa 


SI ARUBA NO ACEPTA 


= — 


EE 
LAFT E 6.9% di interes riba debe 


di Covid pa 20 aña 
= Diferencia 300: 


entre 3.4% y 6.9% florin 


motibo cu lo no tin un rijkswet, no lo tin un RAFT y Aruba ta bay 
bek na e posicion inicial di October 2023. Cu esaki, cu e 6.9% 
di interes, Aruba lo mester paga e diferencia di 300 miyon florin 
pa 20 aña. 


“Esaki, den corto, ta e solucion hibride. Na prome instante 
Hulanda tawata kier tur cos den un rijkswet so, e RAFT. 
Despues di negosacionnan, esaki a wordo parti den dos. E 
LAFT ta keda existi cu tur e autoridad di Parlamento. Y den e 
Rijkswet ta bin e definicionnan di kico e normanan mester ta. 
E descripcion kico ta un norma. E norma mes lo keda den e 
LAFT. Despues cu firma e acuerdo e siman aki, nos interes ta 
baha di 6,9% di biaha pa 5.1% manera un interes intermedio 
mientras cu ta trahando riba e Rijkswet. Unabes cu e Rijkswet 
keda cla, e ora e ta bira 3.4%. Si e Rijkswet no bin, e ora e 
interes ta bay bek na 6.9%”, Prome Minister a duna di conoce. 


EX EDIFICIO DI DOW TA WORDO TRASPASA Y 
RESTAURA PA ARUBA PORTS AUTHORITY 


"Danki pa e regalo cu boso ta dunando Aruba y e legado cu ta wordo laga 
atras pa nos futuro generacionnan”' 


MVA 
t ) 

Diahuebs anochi, Prome Minister Evelyn Wever-Croes tabata 
presente na e ceremonia di firmamento pa e traspaso y 
restauracion di e edifício di ex- DOW pa Aruba Ports Authority 
(APA). Prome Minister a indica cu desde e prome momento 
cu DOW a sali di e edificio, e edificio a keda bandona y poco 
poco a deteriora. Sigur no ta facil pa wak un edificio iconico, 
un monumento cu un balor historico asina grandi para eynan 
sin ta wordo uza. 


E edificio aki, ta den centro di Oranjestad, y den bista di tur e 
bishitantenan, ta tristo pa mira un monumento di gran balor, 
completamente deteriora. E restauracion di e edificio aki, lo 
hisa e calidad di e producto Aruba, dunando un miho bista na, 
specialmente e turista crucero, mirando cu ta e prome imagen 
cu nan ta haya di Aruba na momento cu nan baha di e barco. 


"Mi kier a gradici Minister Dangui Oduber, pa su maneho 
incansabel den protehe e pilar economico mas grandi di 
Aruba, cu ta turismo. Tambe na APA, cu ta esun cu ta bay 
financia e proyecto aki. Un danki tambe na tur esnan cu di un 
of otro manera a haci esaki posibel, mirando cu e no tabata 
un trabou facil. Mayoria di biaha ora bin cu solucionnan grandi 
asina, semper e problemanan pa realisa esaki ta mas grandi 
cu e solucion. "P'esey, mi ta gradici cada un di boso pa boso 
determinacion den haci e proyecto aki un realidad. Un pabien 
na Minister di Cultura cu un monumento mas, y na henter e 
pueblo di Aruba cu e proyecto aki. Danki pa e regalo cu boso 
ta dunando Aruba y e legado cu ta wordo laga pa nos futuro 
generacionnan", Prome Minister a expresa. EH 

Prome Minister Evelyn Wever-Croes: 

“Deporte ta trece union y Aruba a demostra cu ora uni forsa metanan ta 
wordo logra” 


h, Aa = Pa AS TE 
Diasabra 1 di juni den Compleho Deportivo Nadi Croes-Crismo 
Angela, a tuma luga e gran apertura di Weganan Escolar (WE) 
2024. E Weganan Escolar (WE) Aruba 2024 a cuminsa dia 1 
di juni y ta clausura dia 15 di juni na Joe Laveist Sport Park na 
San Nicolas. 


WE Aruba ta un proyecto di Ministerio di Enseñansa y Deporte 


y IBISA cu e meta pa promove deporte bou di e alumnonan | ‘ - qe l TE M EN 

- | , i | bik SU FA FA 
di scol preparatorio, basico y secundario cu lo competi den 4 A t he f 71% PTE | 
diferente disciplina manera futbol, volleyball, beach tennis, . (dês bs + Į Y 
badminton, “kids athletics”, WE Baile y e aña aki a introduci + | 


un deporte nobo, WE Mente. Mas di 1000 alumno di 42 scol ta 
participa na WE 2024; 14 scol preparatorio, 20 scol basico y 8 
scol secundario. 


Prome Minister Evelyn Wever-Croes presente pa e ocasion a 
dirigi palabra durante e bunita ceremonia di apertura. 


“Weganan Escolar ta un actividad hopi importante. E ta 
fomenta abilidad y oportunidad pa nos muchanan y hobennan. 
Cada deportista mas ta un hoben menos riba caya. Deporte ta 
trece union den e scolnan y ta trece union entre e alumnonan 
y unionnan asina ta loke Aruba tin mester pa nos sigui bay 
padilanti. Nos pais a demostra cu ora nos uni forsa, ora nos 
para hunto den un meta nos ta logr'e. Cu union nos a logra 
nos Status Aparte, cu union nos a logra sali di e pandemia y 
a traves di deporte nos ta uniendo mucho mas y p'esey mi ta 
considera e wegannan escolar aki di suma importancia pa e 
desaroyo di nos pais. 


Den nomber di henter e pueblo di Aruba mi ta gradici colega 
Endy Croes, IBISA, Lotto pa Deporte, y tur esnan cu a haci 
e evento grandi aki posibel. Mi ta invita e pueblo di Aruba pa 
bin duna sosten na nos muchanan y hobennan durante e dos 
simannan di competencia. Exito na tur 1300 deportistanan cu 
lo competi e dianan aki!”, Prome Minister a expresa. MN 

Prome Minister Evelyn Wever-Croes: 


Turismo di Aruba ta sigui crece 


AVIANCA A INAUGURA RUTA NOBO CU VUELONAN 
REGULAR DIRECTO PA MEDELLIN 4 BIAHA PA SIMAN 


Avianca ta e di dos Aerolinea mas antiguo di mundo despues di KLM 


atti AA Ss O 
Dialuna 3 di juni na Aeropuerto Reina Beatrix, a tuma luga 
e inauguracion di e ruta nobo di Avianca, Medellin-Aruba. 
Presente pa e ocasion aki, den nomber di Gobierno di Aruba, 
tawata Minister di Turismo y Salud Publico, señor Dangui 
Oduber y Prome Minister Evelyn Wever-Croes kende a duna 
un discurso durante e ceremonia. 


Medellin ta un ciudad hopi bishita pa ciudadanonan di Aruba 
y un parti grandi tin lasonan familiar cu e ciudad. Rubianonan 
ta gusta bishita Medellin tempo di Feria de las Flores y tambe 
den temporada di fin di aña pa wak e bunita Alumbrado. Di otro 
banda tambe tin hopi turismo di Medellin pa Aruba cu antes 
mester a biaha via Bogota y awor por biaha directo haciendo e 
biahe pa nos isla mas atractivo. 


Avianca ta e aerolinea mas grandi di Colombia y nan ta 
e di dos aerolinea mas antiguo di mundo. Nan a habri nan 
hala na 1919, solamente 2 luna despues cu KLM a inicia su 
servicionan. Aruba ta forma parti di e historia largo di Avianca 
ya pa varios aña cu e ruta di Bogota cu conexion pa varios 
ciudadnan na Colombia. Cu e ruta nobo di Medellin ta habri 
hopi mas oportunidad pa biaheronan bay Colombia sea pa 
turismo, reunion familiar of chekeonan medico. 


A traves di tempo debi na e cercania, Aruba tin lasonan 
economico fuerte cu Colombia pero tambe lasonan familiar ta 
uni e dos paisnan pa e echo cu Aruba tin hopi habitante di e 
parti ey di Colombia cu a haci di Aruba nan hogar. Otro vinculo 
pa hopi aña caba cu Colombia ta esun di cuido medico. Aruba 
ya pa varios aña ta manda pashentnan pa e pais bisiña debi 
na e cercania y e calidad halto di e cuido medico. Y pa esaki 
Avianca como aerolinea ta un partner confiabel y importante 
pa Gobierno di Aruba. 


“Biahando cu Avianca bo ta sigur cu bo ta biaha na tempo. 
Nan lema ta:“Somos los #1 del mundo en puntualidad”. Mi kier 
tuma e oportunidad pa gradici Avianca pa a sigui confia den 
nos isla durante temponan menos bon y mi ta sigur cu awor 
ta solamente bon temponan tin nos dilanti. Den nomber di 
Gobierno di Aruba mi ta felicita Avianca y desea nan tur clase 
di exito”, Prome Minister a expresa. MN 

Prome Minister Evelyn Wever-Croes: 


ARUBA Y HULANDA A FIRMA E ACUERDO 
FINANCIERO 


"E acuerdo aki ta un paso mas cerca di e alivio cu nos ta buscando, no solamente 
di e debe di covid, sino tambe riba e debe bieu cu gobierno a hereda" 


Diamars mainta, via un video conference, Prome Minister 
Evelyn Wever-Croes y Secretario di Estado Alexandra van 
Huffelen a firma e acuerdo financiero cu a wordo aproba dia 
24 di Mei, 2024. Prome Minister a indica cu e firmamento di e 
acuerdo aki ta di gran beneficio pa pais Aruba, mirando cu e 
interes riba e debe di covid ta baha inmediatamente di 6.9% 
pa 5.1%, y lo trece 16 miyon florin adicional den e caha di 
gobierno. E extra placa aki, lo wordo inverti den proyectonan 
importante y tambe den e poder di compra di esnan mas 
vulnerabel, y pa mira con por alivia e peso di inflacion, apesar 
cu inflacion ta bahando. 


Awor cu e acuerdo ta firma lo sigui pa e siguiente fase, cu lo ta 
pa negocia con pa yega na un Rijkswet. Y si logra yega na un 
Rijkswet prome cu Mei 2025, e ora e interes lo baha aun mas 
te na 3.4%, cu lo trece hopi mas beneficio pa Aruba. 


Prome Minister a splica cu den e tempo cu ta bin, lo tin 3 punto 
pa negocia riba dje. E prome ta e normanan exacto, di cual 
IMF lo ta e consehero pa Aruba y Hulanda. E di dos ta pa defini 
e "exit bepaling", pa asina tin un indicacion na ki momento 
gobierno por sali di e Rijkswet. Y ultimo ta pa negocia kico lo 
ta e areglo financiero cu Hulanda ta dispuesto pa duna Aruba, 
riba e debe bieu crea pa Gabinete Eman. 


"Mi tin tur fe y confiansa cu nos lo sali afo, y logra e miho 
acuerdo pa pais Aruba. Pa cu e firmamento di awe, mi kier 
felicita Aruba en general, mirando cu nos ta un paso mas cerca 
di e alivio cu nos ta buscando, no solamente riba e debe di 
covid, sino tambe riba e debe bieu cu e Gabinete aki a hereda 
di e gobierno di AVP, cu den tempo di bonanza, a redobla e 
debe sin cu tabata tin mester”, Prome Minister a expresa. 

MINISTER 


Siman pasa, Minister di Cultura, Xiomara Maduro, tabata 
invitado na Embahada di Colombia pa un encuentro cu 
artesanonan Colombiano cu a bin den cuadro di ‘Intercambio 
de Saberes” cual ta un intercambio entre artesanonan di 
Colombia y Aruba. 


Durante e ocasion aki, Minister Maduro a expresa su aprecio y 
gratitud pa Fundacion Pulso cu a organisa e intercambio aki cu 
ta di sumo importancia pa e culturanan di ambos Pais. ‘Como 
Minister di Cultura ta un honor pa enfatisa e importancia di 
promove intercambio entre e cultura di Aruba y Colombia. Esaki 
ta un celebracion di nos historia y herencia cultural comparti, 
permitiendo artesanonan pa siña for di otro y combina diferente 
tecnica, estilo y perspectiva. E intercambio aki no solamente 
ta yuda cu preserva artenan tradicional, pero tambe ta stimula 
inovacion, sigurando cu nos practicanan cultural ta keda 
dinamico y relevante,' e mandatario a elabora. 


Intercambio cultural entre Aruba y Colombia ta sirbi como 


un herment importante pa diplomacia, construyendo un brug 
entre ambos Pais y stimulando comprension y respet mutuo. E 
interaccionnan aki ta contribui na preservacion di nos herencia 
cultural intangibel, dunando un plataforma na artesanonan 
pa comparti nan historia y tecnicanan. Adicionalmente, 
envolvimento di comunidad via di tayer, exposicion y proyecto 
di colaboracion ta ofrece oportunidad educativo, inspirando e 
generacion nobo pa sinti nan mes orguyoso di nos herencia 
cultural. ‘Den sostene y celebra e intercambionan aki, nos ta 
honra nos pasado, brasa nos presente y forma un futuro unda 
diversidad cultural y colaboracion ta wordo aprecia y balora.' e 
mandatario a finalisa. 


Minister Maduro ta gradici Embahada di Colombia y Fundacion 
Pulso pa e invitacion y ta gradici e artesanonan di Cauca, 
Popayán y Miranda pa e bunita arte cu nan a presenta durante 
e atardi aki. ‘Cultura bo tin cu bib'e y cu bo participacion bo ta 
engrandece”. MN 

Minister Xiomara Maduro: 


DISCURSO INAUGURACION RESIDENCIA 
BLENCHI FCCA 


Recientemente a tuma luga e inuaguracion di Residencia 
Blenchi. Minister di Finansa y Cultura Sra. Xiomara Maduro a 
hiba un discurso na tur esnan presente. 


“Ta cu gran honor y placer, como Minister di Finansa y Cultura 
mi tey presente awe nochi y ta gradici pa e invitacion pa 
inaugura e bunita proyecto Residencia Blenchi pa adultonan 
cu tin e edad di 55+ di Fundacion Cas pa Comunidad Aruba 
(FCCA). 


FCCA ta existi mas cu 45 aña cu e meta pa yuda ciudadanonan 
pa por yega na un vivienda conforme nan entrada. Durante e 
añanan cu a transcuri, FCCA a demostra su existencia ya cu 
ela yuda mas cu 20.000 famia pa yega na un cas. 


Gobierno di Aruba ta reconoce e importancia di e trabou di 
FCCA y ta brinda subsidio pa medio di FCCA y asina yuda 
subsidia e huur pa esnan mas vulnerabel den nos comunidad. 
Alabes FCCA ta construi vivienda y ofrece hipoteca na 
esnan cu kier yega na nan propio cas. Gobierno di Aruba su 
colaboracion cu FCCAta basa riba metanan comun pa garantisa 
cu nos comunidad tin acceso na un vivienda y pa crea un 
comunidad na bienestar y prosperidad di e residentenan. Den 
e cuadro aki Gobierno ta consiente tambe cu mester yega na 
palabracionnan nobo cu ta permiti Gobierno y FCCA continua 
na realisa metanan comun. 


Durante añanan nos poblacion a crece y consecuentemente e 
demanda pa un vivienda tambe a crece. Segun estadisticanan 
di Censo 2020, 23.6% di nos poblacion ta consisti di un persona 
y e cifra aki ta sigui ta crece. 

FCCA tambe tin un lista largo di peticion di ciudadano pa un 
vivienda, en particular di personanan di e edad di 55+ cu ta 
desea un vivienda di un apartamento cu un camber. Pa e 
motibo aki FCCA a haci uzo di e oportunidad cu a presenta 
y a inverti den e propiedad aki y asina renoba e edificio den 


48 apartamento cu un camber solamente pa habitantenan 
cuminsando di e edad di 55 aña. Durante e renobacion FCCA 
a tene e gastonan hopi abou pa asina por cumpli cu su meta y 
ofrece e apartamentonan di Residencia Blenchi na un prijs di 
huur pagabel. 

Esaki ta di 6 proyecto cu FCCA tin pa adultonan mayor, tin 
tambe den barionan di Savaneta, Cunuco Abou, Paradera, 
Acivena straat y Jaburibari. 


Un vivienda, sea un cas of apartamento ta mas cu solamente 
un necesidad basico, e ta masha importante y fundamental pa 
un calidad di bida y comunidad sano. E ta brinda nos privacidad 
y trankilidad caminda nos por descansa. Un luga di refugio 
despues di un dia di trabou duro of djis pa descansa. 


Residencia Blenchi ta den un sitio trankil, rondona na matanan 
den cura, creando un ambiente ameno y saludabel. Alabes e 
habitantenan tin facilidadnan pa recrea y hiba un estilo di bida 
trankil y agradabel. Residencia Blenchi ta strategicamente 
situa, cerca di supermercadonan y otro luganan di haci compra, 
misa, compleho deportivo y hopi mas. Hunto cu tur esaki FCCA 
tin un team di ‘Woon en Wijkbeheer’ cu lo bay organisa varios 
actividad pa e residentenan pa stimula contacto y movecion. 


Gobierno di Aruba ta felicita FCCA cu e tremendo iniciativa di 
e proyecto aki. Residencia Blenchi ta un ehempel di e esfuerso 
continuo di FCCA pa atende e necesidadnan di vivienda y 
tambe un testimonio di e colaboracion entre Gobierno di Aruba 
y FCCA. Gobierno di Aruba lo sigui traha den cooperacion cu 
FCCA pa por brinda nos comunidad mas hogar pa mehora 
calidad di bida di nos ciudadanonan. 


Un danki ta bay na FCCA, na Elmar y WEB y tur otro 
instancianan cu a traha duro pa awe Residencia Blenchi por 
a bira un realidad y asina haci 48 persona feliz cu nan por tin 
un hogar. Na nomber di Gobierno di Aruba, mi ta desea FCCA 
hopi exito cu e trabounan y sigui traha diligentemente riba mas 
proyecto na bienestar di nos comunidad. 


Como Minister di Finansa y Cultura, cu ta encarga cu FCCA, 
mi ta orguyoso pa por inaugura un proyecto na bienestar di 
nos ciudadanonan. FCCA y Gobierno di 

Aruba tin un Residencia pa adultonan mayor mas acerca, 
caminda 48 persona por biba independiente den nan 
apartamento. Cu boso por cera amistad, comparti momentonan 
social den un ambiente agradabel hunto y tambe biba un bida 
sano y trankil. 

Masha pabien cu boso hogar nobo y cu nos bon Dios bendiciona 
boso hogar ricamente!”. 


Despues di su discurso, e mandatario tabata tin e honor di 
corta sinta pa asina duna apertura di Residencia Blenchi. 

DIVERSIFICANDO NOS TURISMO CU ANUNCIO 
DI VUELO DI GOL AIRLINES FOR DI SAO PAULO 
PA ARUBA 


Awe mainta cu orguyo, Minister di Turismo sr. Dangui Oduber, 
a anuncia cu GOL Airlines lo cuminsa opera vuelo for di São 
Paulo, Brasil, pa Aruba cuminsando 18 di december 2024. 
Esaki ta un desaroyo positivo cu ta marca un punto siginificante 
den e esfuerso di Aruba pa diversifica su conexion aereo cu ful 
mundo, cu enfasis special riba aumenta e accesibilidad for di 
Sur America. 


GOL Airlines, un di e aerolineanan principal di Brasil, lo ofrece 
tres vuelo pa siman entre Sáo Paulo y Aruba. “E noticia aki ta 
positivo pa Aruba,” a declara Minister di Turismo. “Nos meta 
estrategico ta pa diversifica nos opcionnan di vuelo y establece 
diferente conexionnan cu ful mundo, sin laga afo Sur America. 
E introduccion di e vuelonan di GOL Airlines for di Sáo Paulo ta 
un paso significante pa logra e vision aki. Nos ta confia cu e ruta 
nobo lo stimula turismo, crea mas oportunidadnan di negoshi y 
enrikece e intercambio cultural entre nos dos paisnan.” 

GOL Airlines ta conoci pa su compromiso di bon servicio, 
eficiencia y satisfaccion di e cliente. Pasaheronan ta disfruta 
di un bishita comfortabel y placentero riba e flota moderno di 
GOL. E vuelo inaugural for di São Paulo pa Aruba lo ta riba 
18 di december 2024, cual lo marca e cuminsamento di un 
capitulo nobo den e conexión y desaroyo di turismo di Aruba. 

MINISTER 


Lain? 


"Tur pais por tin goals similar, pero tur ta na diferente 'stages' 
di desaroyo". Esaki ta e punto importante cu minister Geoffrey 
Wever a splica durante su presentacion di Sustainable 
Development Goals (SDGs). Tin paisnan caminda cierto 
aspectonan di e SDGs ta miho implementa y regla cu otro, 
pero no obstante, mester keda traha riba avansa desaroyo 
sostenibel pa miho calidad di bida, propesperidad y medio 
ambiente.den cual ta importa pa un y tur ta consciente di e 


diferente formanan cu cada un di nos por contribui na desaroyo 
sostenibel. 


E Metanan di Desaroyo Sostenibel ta consisti di 17 metanan riba 
cual paisnan ta traha pa alcansa den nan contexto nacional. E 
metanan ta: 1. Caba cu pobresa; 2. Caba cu hamber; 3. Salud 
y bienestar; 4. Enseñansa di calidad: 5. Igualdad di genero; 
6. Awa limpi; 7. Energia limpi y economico; 8. Trabou decente 
y crecemento economico; 9. Innovacion y infrastructura; 10. 
Reduci desigualdad; 11. Barionan y comunidadnan sostenibel; 
12. Produccion y consumo responsabel; 13. Accion riba clima; 
14. Bida bou awa; 15. Bida riba tera; 16. Paz, husticia y 
institucionnan formalisa; 17. Partnership pa logra e metanan. 


Minister Geoffrey Wever ta contento di por a comparti metanan 
di desaroyo sostenibel, y a keda impresiona di e dialogo cu e 
muchanan. Nan a mustra di tin nan opinion y conocemento 
riba e diferente temanan. Minister Geoffrey Wever: “Danki na 
Santa Filomena Basisschool pa a ricibi nos”. EN 


Diamars 4 Juni 2024 


MINISTER 


O A 
Recientemente, Minister di Enseñansa y Deporte Endy Croes 
a ricibi e miembronan di International Federation of Kyokushin 
Karate (IFK) na Bestuurskantoor. Durante e encuentro, e 
representantenan a splica di e exitoso IFK Aruba Spring 
Kyokushin Camp, un evento di cuater (4) dia cu a tuma 
luga na diferente luga riba nos isla, alabes a enfatisa riba e 
entrenamento duro di Kyokushin, disciplina y entusiasmo 
cerca tur participante. 


Sr. Shihan Sean Schenker di IFK Merca y Sensei Sr. Zairo Ruiz 
di IFK Aruba a duna un resumen di e actividadnan durante 
e camp. E evento, cual a ser organisa den colaboracion cu 
Tokon Dojo, a mustra e espirito berdadero di Kyokushin 
Karate, un forma di arte marcial di contacto completo conoci 
pa su enfasis riba e forsa fisico y resistencia mental. E camp 
a ser guia pa Shihan Sean Schenker (5de dan), Sensei Zairo 
Ruiz (3de dan) y Senpai Jonathan Gonzalez (2de dan) di IFK 
Costa Rica, kende ta un bringado renombra cu a gana un 
gran cantidad di campeonatonan internacional rond di mundo. 
Tokon Dojo ta conoci na nos isla pa ofrece les di Kyokushin 
Karate gratis pa mucha, a hunga un rol importante den e camp 
como organisado principal. E instructornan di e dojo, Sensei 
Zairo Ruiz y Senpai Brian Marchena a splica di e impacto di 
e camp riba e partcipantenan y e beneficionan di Kyokushin 


RICIBI BIS 
INTERNACIONAL 

specialmente p'e hobennan. 


Minister Endy Croes a expresa su admiracion pa e dedicacion 
di e organisado- y instructornan, reconociendo e influencia 
positivo cu e eventonan aki tin riba e comunidad deportivo. E 
mandatario di Deporte a enfatisa riba e importancia di deporte 
y arte marcial den e desaroyo di individuonan y a reforsa e 
compromiso di su Ministerio y Gobierno di Aruba pa apoya 
iniciativanan cu ta promove un bida mas saludabel, disciplina 
y intercambio di conocemento internacionalmente, mirando cu 
e camp a ricibi bishitantenan di Merca y Costa Rica. 


Na final di e encuentro, Minister Endy Croes a felicita nan pa 
e proyecto exitoso y a haci entrega di un bunita recuerdo den 
forma di un medaya di 4D esta, deseo, disciplina, dedicacion 
y determinacion. MN 

Minister Endy Croes: 


PUEBLO DI ARUBA TA CORDIALMENTE INVITA PA 
E GRAN COMPETENCIA DI BAILE DI WEGANAN 
ESCOLAR DIABIERNA AWO 7 DI JUNI 2024 


E gran evento di baile cultural, moderno y deportivo ta inicia 6 or di atardi 


den Aruba Entertainment Center 


Diabierna, 7 di juni, lo tuma luga e gran evento di baile di 
Weganan Escolar 2024 den Aruba Entertainment Center. E 
ceremonia oficial lo cuminsa 6 or di atardi cu presentacion di 
baile di NTG & NLG dirigi pa Marisol Peña. Un total di ocho 
(8) scol preparatorio, basico y secundario ta participando den 
diferente categoria durante e gran competencia di baile escolar. 
E aña aki a introduci un categoria nobo, unda maestronan 
tambe lo participa den e concurso di baile aki. 


Un anochi cu hopi expectativa, unda e scolnan cu ta participa 
lo demostra nan talento y creatividad durante e evento di baile 
cultural, moderno y deportivo. Practicando baile ta un otro 
forma pa mantene nos hobennan riba un bon caminda. Minister 
Endy Croes ta invita Pueblo di Aruba pa bin apoya y sostene 
nos mucha-, hoben-, y docentenan durante competencia di 
baile escolar diabierna awo. Entrada ta completamente gratis. 

Diamars mainta a tuma luga un "inval" 
mainta trempan na DIMAS y Cocolishi, 
relaciona cu un investigacion amplio 
riba un posibel caso di corupcion 
entre otro na DIMAS y hendenan 
cu ta trahando na ministerio di 
integracion. Minister Glenbert Croes, 
como minister encarga cu e cartera di 
integracion, a informa cu nan lo duna 
tur cooperacion pa cu e investigacion 
aki. 


Un di e prioridadnan di Gabinete 
Wever-Croes, desde cu nan a drenta 
gobierno, ta pa combati corupcion, 
y pa Minister Glenbert Croes esaki 
no ta un excepcion. Un di e areanan 
cu semper a conoce corupcion ta 
den e departamento di permiso, y 
aki ta unda e investigacion amplio ta 
tumando luga. 


Mester confirma, cu Minister di 

Integracion Glenbert Croes no ta implica den ningun asunto cu 
por ta dudoso, y a duna instruccion na tur departamento envolvi, 
incluyendo su mesun ministerio pa duna tur cooperacion 
necesario pa e berdad sali na cla, y cu por duna cuenta na 
pueblo di e rektitud di e proceduranan den e maneho cu 
gobierno ta hibando riba tereno di labor, energia y integracion. 


Minister Croes a splica cue desafionan akisemperbotaencontra 
na momento cu bo purba di goberna un pais corectamente, 
mirando cu den pasado ya nan a purba di implica Minister den 
asuntonan incorecto. "Pa mi ta importante pa pueblo sa, cu mi 
ta sostene e investigacion aki, paso ta asina so nos por caba 
cu e corupcion cu tin den loke ta proceduranan di permiso, na 
unda hendenan cu mester di un permiso ta wordo hinca den 


situacionnan dificil pa por saca nan permiso" Minister Croes a 
expresa. 


Gobierno ta desea pa e maneho cu ta wordo hiba na DIMAS, 
y tur otro departamentonan, na unda hendenan mester acudi 
pa haya nan permiso, paso nan a cumpli cu tur rekesito, ta un 
maneho corecto y husto pa esnan cu a bin estableci nan mes 
na Aruba pa un miho bida. 


E mandatario a indica cu investigacionnan asina ta di lamenta, 
pero cu e ta spera cu e investigacion aki tuma su tempo pa 
asina por saca afo tur esnan cu ta envolvi den e actononan 
aki, y alfinal lo mester wanta e cosecuencia. Ta solamente di 
e manera aki, lo por stop e corupcion aki cu ta afectando e 
ministerio di integracion, y nos pais en general negativamente. 

Minister Glenbert Croes: 


NOS TA CAUTELOSAMENTE OPTIMISTA CU E 
BIAHA AKI SI NOS TA RACA POS DI GAS 

Diabierna 31 di mei a celebra e ceremonia di firmamento di e 
acuerdo entre Compania Arubano di Petroleo y Andicuri Oil & 
Gas, como representante local di e companía Armstrong Oil 
8 Gas pa continua cu e siguiente fase di exploracion di gas na 
Aruba. 


Minister di Labor, Energía y Integracion, Glenbert Croes, 
hunto cu Minister President Evelyn Wever Croes y coleganan 
Sra. Xiomara Maduro y Geoffrey Wever a duna e bonbini na 
miembronan di Parlamento di Aruba, miembro di prensa y 
demas presente na e acto significativo aki. 

Minister Croes a informa cu despues di un extenso evaluacion 
di e proyecto aki, finalmente, diabierna 24 di mei, conseho di 
Minister a aproba e proyecto cu ta dirigi na e siguiente fase 
di exploracion di gas na nos isla. “Como minister di energia y 
como ciudadano mi tin speransa, cu motibonan valido, cu e 
etapa nobo cu ta bay cuminsa pa nos país”. 


E la destaca e echo cu e compania Armstrong a dicidi di inverti 
den Aruba, ta aumenta e speransa debido na e trayectoria 
exitoso cu e compania aki tin den exploracion di gas y petroleo 
na paisnan manera Venezuela, Colombia, Trinidad & Tobago, 
Guyana ademas di su exito na Alaska. 

E mandatario a menciona cu esaki ta crea un speransa y 
optimismo cauteloso di cu e biaha aki si lo por haña un rikesa 
den en subsuelo di nos isla cu ta patrimonio di nos tur. Esaki 
lo tin un gran impacto den e desaroyo di Aruba, pues no 
solamente e lo crea un pilar economico nobo sino tambe lo 
crea trabou den e industria aki pa tur nos yiunan di tera. El a 
aclaria cu e exploracion aki lo cumpli cu e standardnan mas 
exigente pa cuido di nos medio ambiente. 

Minister Croes a tuma e oportunidad pa felicita pueblo di Aruba 
y nos futuro generacionnan pa e gran logro aki cu lo crea un 
antes y despues pa e historia y economía di nos isla. 


SR. BILL ARMSTRONG 

E CEO di compania Armstrong Oil 8 Gas, Sr. Bill Armstrong a 
indica cu su compania ta uno exitoso den exploracion di gas 
y petroleo, asina ta desmostra cu su reciente exito na Alaska. 
Durante e ultimo añanan, Armstrong Oil 8 Gas a recore mundo 
en busca di oportunidadnan nobo pa explora. Despues di un 
gran evaluacion, “nos ta emociona di kico nos a wak na Aruba, 
e posibilidad nan di crea balor pa Aruba y su hendenan ta 
prometedor, pues nos a studia e potencial di diferente locacion 
y puntonan cu no a wordo explora den pasado. E calidad di 
gas cu nos ta spera di haña ta di calidad similar naesun di 
Venezuela, Colombia, Trinidad & Tobago y recientemente na 
Guyana. Nos tin e speransa cu e proximo luga cu nos lo tin 
exito tana Aruba”, Sr. Armstrong a expresa. 

El a indica cu e ta considera cu Aruba y su hendenan ta un 
gran pais y ta desea cu su aporte cu e plan cu nan tin, por 
aporta pa Aruba un cambio significativo na nan vida. 


COMPANIA ARUBANO DI PETROLEO 

Director di e Compania Arubano di Petroleo, Sr. Jeremy Croes 
a expresa su emocion, destacando cu ta un gran dia pa Aruba. 
“Ta rekeri di hopi inversion pa e exploracion aki y no ta facil pa 
haña un compania cu ta dispuesto pa inverti tempo, esfuerso 
y placa para hacie”, Sr. Croes a comenta. 

El a splica cu e siguiente fase lo ta pa haña mas data y cu 
e lo dura maximo dos aña y cu si e etapa aki ta positivo, lo 
continua cu e di tres etapa cu ta e exploracion y extraccion di 
e combustible. 


Jeremy Croes tambe a expresa di tin hopi speransa cu e 
proyecto aki considerando Armstrong su trayectoria. “E 
compania aki ta reconoci den explora lugarnan poco comun 
locual ta duna nos speransa y ta haci cu nos por soña”. 

Di mes manera el a reafirma cu ta bai haci tur e proceso 
cumpliendo cu tur norma pa cuido di medio ambiente y ta 
gradici na tur cu ta haci e proyecto aki posibel. MN 


2024 


AÑA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


